hotchpotch/miracl-hf-unified huggingface dataset:
Deutsche Höhere Privatschule Windhoek
Deutsche Höhere Privatschule Windhoek eli DHPS on kansainvälinen koulu Namibiassa. Se sijaitsee pääkaupunki Windhoekin keskustan läheisyydessä. Koulun pääopetuskieli on saksa. Se on Namibian yksityiskouluista kaikkein vanhin. Se perustettiin vuonna 1909 nimellä "Kaiserliche Realschule" (Keisarillinen reaalikoulu). Nykyisen nimensä koulu otti Saksan keisari Vilhelm II:n luovuttua kruunusta. Koulussa opiskelee noin 1000 oppilasta.
Viv Anderson
Vivian Alexander Anderson (s. 29. elokuuta 1956) on englantilainen jalkapalloilija. Hän oli ensimmäinen mustaihoinen pelaaja, joka edusti Englantia maaottelussa. Tämä tapahtui vuonna 1978. Kaikkiaan hän pelasi 30 maaottelua ja teki niissä kaksi maalia vuosina 1978–1988.
Anderson pelasi alkupuolen urastansa Nottingham Forestin joukkueessa oikeana laitapuolustajana. Vuonna 1984 hän siirtyi Arsenaliin ja 1987 Manchester Unitediin.
Liz McClarnon
Elizabeth Margaret "Liz" McClarnon (s. 10. huhtikuuta 1981 Liverpool) on englantilainen muusikko ja Atomic Kitten -yhtyeen jäsen. Hänet tunnetaan myös soolourastaan.
McClarnon on Atomic Kittenin alkuperäisjäsen. Hän julkaisi helmikuussa 2006 ensimmäisen soolosinglensä, coverin Barbra Streisandin laulusta "Woman in Love" (1980). Hän oli myös ehdolla maansa edustajaksi Eurovision laulukilpailussa 2007 kappaleella "Happy".
McClarnon on kihloissa jalkapalloilija Lee Trundlen kanssa.
Korkalovaara
Korkalovaara on kaupunginosa ja lähiö Rovaniemen kaupungissa Lapin maakunnassa. Korkalovaara liitettiin osaksi Rovaniemen kauppalaa 1.1.1957. Korkalovaara on laaja kaupunginosa, ja sen alueita ovat mm. Länsikangas, Vaaranlaki ja Lapinrinne.
Korkalovaaran historiallinen keskus on Hillapolun ostoskeskus. Korkalovaarassa sijaitsi myös Korkalovaaran lukio, mutta se yhdistettiin Lyseonpuiston lukion kanssa. Myös Alvar Aallon suunnitteleman Korkalorinteen asuntoalueen (Pikku-Tapiola) katsottiin aiemmin kuuluvan Korkalovaaraan. Nykyään sen katsotaan sijaitsevan ns. Kolmannessa kaupunginosassa.
Maamerkkeinä Korkalovaarassa sijaitsevat radiomasto sekä Karinrakan vesitorni. Alueen palveluihin kuuluvat tennishalli, ravintola, apteekki, kirjasto, posti sekä useita päivittäistavarakauppoja. Seurakunnalla on alueella kappeli. Korkalovaarassa toimivat myös Korkalovaaran peruskoulu (luokat 1–9) sekä Vaaranlammen koulu (luokat 1–6). Päiväkoteja alueella on kaksi. Alueella on latuja ja ulkoilureittejä. Lisäksi vaaran lounaispuolella Mäntyvaarassa sijaitsee Mäntyvaaran ravirata.
Vaaran pohjoisrinteellä sijaitsi 1960-luvulle saakka kaatopaikka, jonka aluetta on nykyisin maisemoitu ja paikalla on aikaisemmin toiminut myös laskettelurinne.
Luettelo Ajomiehen tähdistön tähdistä
Luettelo Ajomiehen tähtikuvion tähdistä:
Taulukon sarakkeissa käytetyt lyhenteet:
Arttu Virtanen
Arttu Virtanen (s. 22. kesäkuuta 1984 Turku) on suomalainen jääkiekkohyökkääjä.
Virtanen on TPS:n omia kasvatti, joka pääsi kaudella 2003–2004 hakemaan pelipaikkaa Turun Palloseuran riveistä.
Virtanen onnistuikin hyvin saman vuoden pudotuspeleissä tehden kymmenessä ottelussa neljä pistettä.
Virtanen on pelannut SM-liigassa 121 ottelua ja Mestiksessä 118 ottelua. Virtanen on edustanut Suomea nuorten maajoukkueessa kolmen ottelun verran. 
Virtanen pelasi TPS:n paidassa myös kausina 2004–2006. Sopimus Virtasella oli TPS:n kanssa vuoteen 2008 asti.
Virtanen on kärsinyt loukkaantumisista suhteellisen paljon ja kausi 2006–2007 jäi kokonaan väliin selkävamman takia. Seuraavalla kaudella Virtanen paranteli selkävammaansa joulun yli. Tammikuussa 2008 Virtanen vuokrattiin TuTo:on, jossa hän pelasi loppukauden. Kausi päättyi Mestiksen mestaruuteen, ja Virtanen teki TuTon kanssa kahden vuoden jatkosopimuksen
Virtanen lopetti aktiiviuran 2010 keväällä. Virtanen työskentelee turussa kiinteistövälittäjänä sekä yrittäjänä. Virtanen toimii Hertta-Rakennus Oy:n toimitusjohtajana sekä hallituksen puheenjohtajana.
Virtanen kuului vuonna 2010 sadan kovatuloisimman alle 30-vuotiaan suomalaisen joukkoon.
Luettelo Kurjen tähdistön tähdistä
Luettelo Kurjen tähdistön tähdistä:
Taulukon sarakkeissa käytetyt lyhenteet:
MTBF
MTBF (Mean time between failures) on keskimääräinen aika laitteen vikaantumiseen sen edellisestä alkuperäiseen kuntoon saattamisesta (korjauksesta). MTBF on vikataajuuden käänteisluku niissä tapauksissa, joissa vikataajuus on vakio. Keskimääräistä vikaantumisväliä käytetään luotettavuustekniikassa käyttöiän arviointiin. Useat valmistajat ilmoittavat tuotteilleen keskimääräisen vikaantumisvälin. Tehtaiden kunnossapidosta vastaavat joutuvat myös seuraamaan keskimääräisiä korjausaikoja (MTTR, Mean Time To Repair), jotta osataan varautua oikein erilaisiin vikaantumisiin. Joillekin tuotteille, kuten hehkulampulle, esitetään keskimääräinen elinikä, jonka tuotteen pitäisi keskimäärin kestää, jos sitä käytetään oikein.
MTBF lasketaan tilastollisella menetelmällä eikä vikojen jakaantuminen useinkaan ole symmetristä eli ei voida sanoa, että 50 % tuotteista, joiden MTBF on 2 000 h, vikaantuisi tuohon käyttöikään mennessä. Eksponentiaalisella jakaantumalla 63 % tuotteista vikaantuu 2 000 käyttötuntiin mennessä. Koska MTBF on tilastollinen tunnusluku, ei sen avulla voida ennustaa tarkasti jonkun yksittäisen järjestelmän elinikää.
MTBF on vikaantumistaajuuden käänteisluku:
MTBF esitetään usein symbolilla formula_2, tai
Eri lähteistä löytyy sekä MTBF että vikaantumistaajuudelle arvoja.
MTBF voidaan määrittää vikatiheysfunktion odotusarvon avulla f(t)
jossa
Useat MTBF ajat ovat hyvin epätarkkoja, mikä johtaa monimutkaisissa järjestelmissä hyvin epäluotettavaan käyttöikäennusteeseen. Usein MTBF lukujen käyttö johtaa ajatteluun, että on olemassa hyväksytty vikaantumistaajuus, jolloin ei enää haluta etsiä vikojen todellista syytä. Tämän vuoksi on otettu käyttöön muitakin luotettavuutta kuvaavia lukuja kuten MFOP (Maintenance-Free Operating Period).
Papalagi
Papalagi (äännetään papalangi) on samoan kieltä ja tarkoittaa valkoihoista tai muukalaista. Tarkkaan ottaen "Papa-Lagi" tarkoittaa "taivaansärkijää". Sana juontunee ajalta, kun ensimmäiset lähetyssaarnaajat saapuivat Samoalle purjelaivoillaan, laivat koettiin Samoalla aukoiksi taivaanrannassa, eli "taivaan särkemiseksi".
Erään toisen teorian mukaan sana voisi olla niuelaista alkuperää sanasta "Palagi" (lausutaan Palangi) jossa "Pa" tarkoittaa aseen laukausta ja "Lagi" tarkoittaa taivasta eli aseen laukaisua taivaalle.
Aiheesta on kirjoitettu elämänviisauksia sisältävä kirja nimeltään "Papalagit" (Der Papalagi). Kirjassa lännessä vieraillut samoalais­päällikkö Tuiavii kertoo samoalaiseen tyyliin länsimaisen elämäntavan mielettömyydestä. Tarinan mukaan kirjaa ei ollut tarkoitettu julkaistavaksi. Tuiavii oli tarkoittanut nämä puheet opetukseksi yksinomaan hänen polynesialaisille maanmiehilleen. Alkuteos Der Papalagi julkaistiin Zürichissä 1920. Kirjan kirjoitti Erich Scheurmann, joka kertoi asuneensa vuoden Samoalla.
Grant Smith
Grant Smith, (s. 5. toukokuuta 1980) on skotlantilainen jalkapalloilija, joka pelaa Carlisle Unitedissa.
Smith on pelannut useissa englantilaisissa ja skotlantilaisissa ammattilaisjoukkueissa. Hän pystyy pelaamaan puolustajana ja keskikentällä. Smith tuli HJK:hon Skotlannin pääsarjajoukkue Dundee Unitedista. Huhtikuussa 2007 HJK ilmoitti tehneensä kauden 2007 kestävän sopimuksen Smithin kanssa, jossa on purkumahdollisuus kansainvälisen siirtoikkunan avautuessa. Ennen siirtymistä Suomeen Smith kävi Skotlannin pääsarjajoukkue Hibernianin testissä.
Kaudelle 2008 HJK ei tarjonnut Smithille jatkosopimusta . Tämän jälkeen Smith kävi englantilaisen Carlisle Unitedin testissä ja sai loppukauden kestävän sopimuksen.
Smithin isä Gordon Smith on entinen jalkapalloilija.
Jane Berbié
Jane Berbié (s. 6. toukokuuta 1931) on ranskalainen mezzosopraano.
Berbién laajaan ohjelmistoon kuului niin varhaisbarokin musiikkia kuin uudempaa ranskalaista musiikkiakin. Hän teki oopperadebyyttinsä Milanon La Scalassa 1958 ja sai vuonna 1959 kiinnityksen Pariisin oopperaan.
Berbién ensimmäinen esiintyminen Lontoon Covent Gardenissa tapahtui kesäkuussa 1971, jolloin hänellä oli rooli Gioacchino Rossinin oopperassa "Sevillan parturi".
Blue Air
Blue Air on romanialainen halpalentoyhtiö. Se aloitti lennot joulukuussa 2004. Yhtiön päämaja on Aurel Vlaicun kansainvälinen lentoasema.
Laivasto vuonna 2018:
Maleiinianhydridi
Maleiinianhydridi on orgaaninen yhdiste (maleiinihapon anhydridi), joka on normaaliolosuhteissa olomuodoltaan kiinteitä, värittömiä tai valkoisia kiteitä, joilla on pistävä haju. Sen kemiallinen kaava on CHO. Maleiinianhydridista käytetään myös nimityksiä "maleiinihappoanhydridi", "2,5-furaanidioni", "dihydro-2,5-dioksofuraani" ja "cis-buteenidianhydridi".
Maleiinianhydridin moolimassa on 98,1 g/mol, sulamispiste 53 °C ja kiehumispiste 202 °C. Aineen suhteellinen tiheys on 1,48 g/cm (vesi = 1,0 g/cm), leimahduspiste 102 °C (c.c.), itsesyttymislämpötila 477 °C ja CAS-numero 108-31-6. Maleiinianhydridi liukenee 30 °C:ssa veden kanssa muodostaen maleiinihappoa (CHO) ja lämpöä.
Lyhytaikainen altistuminen aineelle voi aiheuttaa voimakasta silmien, ihon ja hengitysteiden ärsytystä. Toistuva tai pitkäaikainen altistuminen aineelle voi aiheuttaa ihon herkistymistä sekä astmaa.
Ensimmäisen kerran maleiinianhydridiä syntetisoi Louis Nicolas Vquelin vuonna 1817 kuivatislaamalla sitruunahappoa. Aikaisemmin maleiinihappoanhydridin valmistus perustui bentseenin hapetukseen ilmalla, divanadiinipentoksidin toimiessa katalyyttinä. Nykyään sitä valmistetaan enimmäkseen hapettamalla butaania tai buteenia hapen avulla ja katalyyttinä käytetään vanadyylivetyfosfaattia. Maleiinianhydridi puhdistetaan alipainetislauksella. Maleiinianhydridistä valmistetaan polymeerejä, hartseja, muovien pehmentimiä, lääkeaineita, maatalouskemikaaleja, kuten hyönteis- ja rikkaruohomyrkkyjä, maleiinihappoa, fumaarihappoa ja tetrahydroftaalihapon anhydridiä.
Régine Crespin
Régine Crespin (23. helmikuuta 1927, Marseille – 5. heinäkuuta 2007) oli ranskalainen oopperalaulaja. Hän oli äänialaltaan ensin sopraano ja sittemmin mezzosopraano.
Crespin aloitti lauluopintonsa 16-vuotiaana ja pääsi myöhemmin Pariisin konservatorioon. Hän debytoi vuonna 1950 Mulhousessa "Lohengrinin" Elsana ja esiintyi myöhemmin samana vuonna samassa roolissa Pariisissa.
Crespinin ohjelmistoon kuului mm. Richard Wagnerin, Hector Berlioz'n, Gabriel Faurén, Maurice Ravelin, Christoph Willibald Gluckin, Jules Massenet'n, Jacques Offenbachin, Francis Poulenc'n, Giacomo Puccinin, Pjotr Tšaikovskin sekä Richard Straussin tuotantoa. Vaikka hän vetäytyi laulajanuraltaan vuonna 1989, hän sai sen jälkeenkin mainetta laulunopettajana. Hän kuoli maksasyöpään 80-vuotiaana.
Harrastajateatterikesä
Harrastajateatterikesä on vuosittain Jyväskylässä järjestettävä, valtakunnallisesti avoin festivaali kaikille harrastajateatteriryhmille.
Tapahtuma on lunastanut paikkansa yhtenä teatterintekijöiden ja -kokijoiden merkittävimpänä kohtaamispaikkana. Katselmukseen valitaan vuosittain 6-8 ryhmää ympäri Suomen esitystallenteiden perusteella. Katselmukseen valitut ryhmät saavat palautteen esityksestään ammattitaitoiselta raadilta. Raati jakaa myös tapahtuman päätöstilaisuudessa kannustusrahaa haluamalleen ryhmälle tai ryhmille.
Tapahtuma järjestettiin ensimmäisen kerran vuonna 1973 Seinäjoella. Vuonna 2016 tapahtuman järjestäminen siirrettiin Jyväskylään.
Tapahtuman päävastuullinen järjestäjä on vuodesta 2010 alkaen Suomen Harrastajateatteriliitto. Se toteutetaan tiiviissä yhteistyössä Jyväskylän kaupungin ja Jyväskylän kaupunginteatterin kanssa.
Sulo Suorttanen
Sulo Elias Suorttanen (13. helmikuuta 1921 Valkeala – 24. syyskuuta 2005 Kouvola) oli suomalainen poliitikko, varatuomari ja lääninasessori. Suorttanen toimi Suomen puolustusministerinä vuosina 1966–1970.
Suorttanen valmistui ylioppilaaksi Kouvolan lyseosta vuonna 1945, minkä jälkeen hän opiskeli Helsingin yliopistossa suorittaen ylemmän oikeustutkinnon vuonna 1952. Varatuomarin arvo Suorttaselle myönnettiin 1954. Työuransa Suorttanen aloitti toimimalla kotiseutunsa Valkealan tuomiokunnan notaarina 1953–1954 ja Valkealan piirin apulaisnimismiehenä Kouvolassa 1955–1957. Nimismiehen toimesta Suorttanen siirtyi Kymen läänin apulaispoliisitarkastajaksi 1958–1972. Hän toimi Kymen lääninhallituksen vanhempana lääninasessorina vuodesta 1972 alkaen. Myöhemmällä urallaan Suorttanen toimi vielä Kymen lääninhallituksen virkaa toimittavana kansliapäällikkönä vuosina 1980–1986.
Kansanedustajana Suorttanen oli vuosina 1962–1970 ja myöhemmin 1972–1975 edustaen Maalaisliittoa (Keskustapuolue vuodesta 1965). Suorttanen toimi vuosina 1966–1970 Suomen puolustusministerinä sekä samaan aikaan toisena sisäasianministerinä Paasion I ja Koiviston I hallituksessa.
Toisen maailmansodan aikana Suorttanen palveli suomalaisessa Waffen-SS-vapaaehtoispataljoonassa.
Naimisiin Suorttanen meni vuonna 1949 farmaseutti Lea Annikki Laakson kanssa. Pariskunnalla oli vuonna 1951 syntynyt poika Esa Juhani.
Lars Lindeman
Lars Sebastian ”Basse” Lindeman (23. maaliskuuta 1920 Viipuri – 14. syyskuuta 2006 Lahti) oli suomalainen poliitikko ja suurlähettiläs.
Lindeman suoritti maanviljelysteknikon tutkinnon vuonna 1944. Hän toimi Inkoon kunnanvaltuustossa vuodesta 1945 ja Finlands Svenska Arbetarförbundin asiamiehenä vuodesta 1947. Hän oli SDP:n kansanedustaja Uudenmaan vaalipiiristä vuosina 1958–1976, minkä jälkeen hän siirtyi suurlähettilääksi Osloon ja Reykjavikiin vuosina 1976–1984 ja Lissaboniin vuosiksi 1984–1985. Hän oli toinen maatalousministeri Paasion I hallituksessa 1966–1968.
Erich Scheurmann
Erich Scheurmann (s. 24. marraskuuta 1878 Hampuri – k. 4. toukokuuta 1957 Armsfeld) oli saksalainen kirjailija, taidemaalari, nukketeatterilainen ja saarnaaja. Scheurmann matkusti vuonna 1914 vuodeksi Samoaan, joka oli noihin aikoihin Saksan siirtomaana. Ensimmäisen maailmansodan alettua hän matkusti vuonna 1915 Samoasta USA:han, missä kirjoitti kuuluisan fiktiivisen Samoan-matkakertomuksensa Papalagit "(Der Papalagi)". Maailmansodan loputtua palasi hän Saksaan. Hän asettui vuonna 1930 asumaan Armsfeldiin, missä eli kuolemaansa saakka.
Metroplex
Metroplex on robotti "Transformers"-universumissa. Metroplex esiintyy sarjoissa "Generation 1" ja "".
Metroplex muuttuu valtavaksi taisteluasemaksi tai kaupungiksi. Hänellä on valtavan voimakkaat aseet, ja hän on tärkeä osa Autobotteja. Hänen ainoat heikkoutensa ovat hitaus, jonka vuoksi hän on helppo maali, mutta hänen tulituksensa ja valtavat voimansa korvaavat tuon puutteen hyvin. Toinen heikkous on hänen aseissaan, sillä ohjuksien ampuminen voi kuluttaa kaiken energian Metroplexistä. Muita heikkouksia hänellä ei ole. Hän kestää valtavasti tulitusta ja on kaikin puolin loistava soturi.
Metroplex johtaa Gigantion-nimistä planeettaa,ja käyttää muiden gigantionlaisten tavoin Mini-Conia nimeltä Drill Bit. Metroplex ryhtyy auttamaan Optimus Primen johtamia Autobotteja. Voitettuaan Megatronin, Metroplex ja hänen oikeakädenmiehensä, Quickmix, ansaitsevat Autobottien merkin olkapäihinsä. Tästä lähin Metroplex on tärkeä osa Autobottien tiimiä.
Vaikka "Generation 1":n Metroplex eroaa Cybertronin Metroplexistä, heidän ulkonäkönsä on hieman samanlainen ja he ovat molemmissa sarjoissa yhtä päättäväisiä, tärkeitä Autoboteille ja ennen kaikkea hyväsydämisiä.
Igglo
Igglo on suomalainen kiinteistönvälitykseen erikoistunut verkkopalvelu. Se ei olevälittänyt koteja itse, vaan teki yhteistyötä kaikkien kiinteistönvälittäjien kanssa. Verkkopalvelun omistaa Helsingin Sanomat, joka teki asiasta liiketoimintakaupan syksyllä 2008. Vuodesta 2008 aina vuoteen 2014 Igglo kehitti ja ylläpiti Sanomien OIkotie asuntopalvelua.
Helmikuussa 2009 yritys hakeutui yrityssaneeraukseen huomattavien velkojen takia ja vapautui saneerauskesta syksyllä 2014 velkojen tultua maksetuksi.
Igglon verkkopalvelussa on ollut mahdollista käyttää Korvamerkintä- ja Hiljainen myynti -palveluita. Korvamerkinnän avulla asukkaat pystyivät esivaraamaan taloja tai alueita, joihin haluaisivat muuttaa. Hiljaisen myynnin kautta puolestaan asunnon omistaja pystyi tunnustelemaan kotinsa kysyntää. Tämän lisäksi verkkopalvelussa oli käytössä muun muassa Google Maps -kartta sekä kolmiulotteinen sisustuskone.
Yritys aloitti toiminta vuonna 2006. Se sai julkisuutta valokuvaamalla pääkaupunkiseudun kaikki talot omaan verkkopalveluunsa ja kertomalla puolittavansa välityspalkkiot. Igglon perustivat markkinointiviestintäkonserni Taivaan hallituksen puheenjohtaja ja perustaja Jussi Nurmio sekä Mikko Ranin, näyttelijä Matti Raninin poika. Varatoimitusjohtajana toimi kiinteistönvälitysyritys Huoneistokeskuksen entinen toimitusjohtaja Matti Kasso, kunnes hän jätti yrityksen tammikuussa 2008. Igglo laajeni Norjan markkinoille huhtikuussa 2007. Yritys kohtasi kuitenkin vaikeuksia markkinoilla ja tammikuussa 2008 Igglon Norjan toiminnot haettiin konkurssiin.
Igglo Oy toimi vuoteen 2008 asti myös kiinteistönvälitysyrityksenä pääkaupunkiseudun ja Turun alueilla. Igglo oli pääkaupunkiseudun kolmanneksi suurin välitystoimisto, ja sen palveluksessa oli yli seitsemänkymmentä henkeä. Lokakuussa 2006 Benchmark Capital Europe ja Taivas Group sijoittivat yritykseen yhteensä 12,5 miljoonan euroa. Syyskuussa 2008 Helsingin Sanomat Oy kertoi ostavansa Igglon. Igglon kerrottiin lopettavan asunnonvälityksen, mutta sen verkkopalvelu, tietosisältö sekä Igglo-tavaramerkin käyttöoikeudet siirtyvät Helsingin Sanomille.
Kesäkuussa 2017 Igglo-brändi palasi kuluttajamarkkinoille vuokrapalvelun muodossa. Uudessa palvelussa vuokranantajat ja asuntoa etsivät voivat löytää toisensa suoraa älypuhelinsovelluksen avulla. Uuden palvelun takana on alkuperäinen perustajajoukko, Jussi Nurmion johdolla. Palvelun on tarkoitus laajentua ulkomaille.
Aallokemuunnos
Aallokemuunnos on uusimpia digitaalisen signaalinkäsittelyn menetelmiä. Se on korvaamassa monessa sovellutuksessa diskreetin Fourier-muunnoksen. Toisin kuin Fourier-muunnoksessa, joka määrittelee signaalin jatkuvien trigonometristen funktioiden lineaarikombinaationa, Aallokemuunnoksessa signaalin muodostavat
osafunktiot ovat lokaaleja.
Aallokemuunnos tehdään suodattamalla syötesignaali käyttäen kantafunktiosta johdettujen aalloke- ja skaalausfunktioiden eri tavalla skaalattuja ja aika-avaruudessa siirrettyjä variaatioita.
Särmäys
Särmäyksellä tarkoitetaan metalliteollisuudessa 
ohutlevyn taivuttamista siihen tarkoitetulla laitteella, jota nimitetään särmäyspuristimeksi. Särmäyksellä tarkoitetaan lyhyesti metallilevyn taivuttamista.
Särmäyspuristin koostuu erilaisista osista, joita ovat muun muassa akselit, ylä- ja alatyökalut. 
Särmäyspuristimessa on yleisesti kaksi Y-akselia kuvaamassa sylintereitä jotka liikkuttavat joko ylä- tai alaterää. 
X-akseli on poikkeuksetta ns. takavaste, johon taivutettava kappale nojataan oikean taivutuskohdan varmistamikseksi. 
Mallista ja merkistä riippuen akseleita on 2–10 kappaletta. Akseleita kuvataan poikkeuksetta kirjaimilla, esimerkiksi R1, R2, Z1 ja Z2 jne.
Metallilevy taivutetaan ylä- ja alaterän välissä hydrauliikan tai paineilman voimalla. 
Särmäyksessä metallilevy taivutetaan yleisesti kylmänä. Vain poikkeustapauksissa levyä lämmitetään taivuttamisen helpottamiseksi. Tällöin kyseessä voi olla esimerkiksi todella paksu materiaali, joita käytetään esimerkiksi telakoilla.
Särmäämällä voidaan valmistaa erilaisia tuotteita metallista, jotka joko särmäyksen jälkeen ovat saman tien valmiita tuotteita tai sitten ne jatkokäsitellään tavalla tai toisella, esimerkiksi maalataan tai hitsataan.
Särmäyksessä käytetään yleisesti tuotteen käyttötarpeen mukaan suunniteltua taivutussädettä (lyhenne=r eli lat. radius).
Särmäyspuristimia on erilaisia ja eri kokoisia käyttötarpeen mukaan. Tunnettuja merkkejä ovat muun muassa Amada, MVD , Triumpf, Aliko ja Finnpower.
Nykyisin laitteet ovat poikkeuksetta CNC-ohjattuja. Myös taivutusautomaatteja on jo olemassa, sekä erilaisia robottiversioita. 
Nämä voivat olla täysin automatisoituja tai puoliksi automatisoituja, jolloin laitteen käyttäjä hoitaa esimerkiksi tuotteen lastauksen lavalle. Täysin automatisoidussa versiossa esimerkiksi toinen robotti hoitaa särmäyksen jälkeen jatkotyövaiheet.
Uljas Mäkelä
Uljas Kalevi Mäkelä (21. elokuuta 1924 Lapua – 16. marraskuuta 2010 Rauma) oli suomalainen poliitikko. Hän oli vuosina 1962–1978 SDP:n kansanedustaja Turun läänin pohjoisesta vaalipiiristä.
Mäkelä työskenteli rautatieläisenä vuosina 1941–1948, Riihimäen kauppalan nuoriso-ohjaajana 1948–1949, Rauman maalaiskunnan sosiaalitarkkailijana 1949–1952, Ulvilan sosiaalisihteerinä 1952–1953 ja Rauman maalaiskunnan sosiaalisihteerinä vuodesta 1953.
Mäkelä valittiin eduskuntaan ensimmäisen kerran vuoden 1962 vaaleissa. Eduskunnassa hän oli sosiaalivaliokunnan jäsen 1970–1978, josta puheenjohtajana vuodet 1972 ja 1974–1978. Valtion tilintarkastajana Mäkelä oli vuodet 1967–1977. Hän oli myös viidesti presidentin valitsijamiehenä vuosien 1962, 1968, 1978, 1982 ja 1988 vaaleissa.
Vuosina 1951–1952, 1957–1978 ja 1988–2000 Mäkelä oli Rauman kaupunginvaltuuston jäsen. Vuodet 1978–1987 hän toimi Rauman kaupunginjohtajana. Hän sai vuonna 1989 kaupunkineuvoksen arvonimen.
Luettelo Käärmeen tähdistön tähdistä
Luettelo Käärmeen tähdistön tähdistä:
Taulukon sarakkeissa käytetyt lyhenteet:
G-14
G-14 oli Euroopan johtavien jalkapalloseurojen yhteenliittymä.
Järjestön perusti maanosan 14 johtavaa seuraa vuonna 2000. Sen tarkoituksena oli edustaa lajin varakkaimpia seuroja neuvotteluissa lajin kattojärjestöjen Fifan ja Uefan kanssa. Vuonna 2002 järjestöön liittyi neljä uutta jäsentä, mutta se säilytti kuitenkin alkuperäisen nimensä.
Järjestöön kuului loppuvaiheessa kolme seuraa Englannista, Espanjasta, Italiasta, Ranskasta ja Saksasta, kaksi seuraa Alankomaista sekä yksi seura Portugalista. Sen jäsenseurat lukeutuivat maanosan menestyksekkäimpiin, sillä esimerkiksi Mestarien liigan voitti vuoteen 2008 mennessä aina joku jäsenistä.
Järjestö lakkautettiin vuonna 2008. Sen tilalle perustettiin ECA.
Alkuperäiset jäsenet (2000)
Uudet jäsenet (2002)
Kaarlo Pitsinki
Kaarlo Vilhelmi Pitsinki (27. joulukuuta 1923 Kemi – 26. elokuuta 2015 Helsinki) oli suomalainen sosiaalidemokraattinen poliitikko, joka toimi Suomen Sosialidemokraattisen Puolueen (SDP) puoluesihteerinä vuosina 1957–1966 ja Uudenmaan läänin maaherrana vuosina 1966–1982. Hän oli myös kansanedustajana vuosina 1958–1966. SDP:ssä Pitsinki edusti puolueen oikeaa laitaa.
Pitsinki erosi SDP:stä 1982 ja toimi Kansalaisvallan liiton eli entisen Suomen Kansan Yhtenäisyyden Puolueen puheenjohtajana.
Pitsingin vanhemmat olivat laitosmies Kaarlo Vilhelmi Pitsinki ja Aune Ester Aaltonen. Hän pääsi ylioppilaaksi vuonna 1945 Kemin lyseosta ja valmistui valtiotieteiden kandidaatiksi vuonna 1949.
Uransa alussa Pitsinki oli ennakonpidätyksen valvojana Helsingin verovirastossa vuodet 1949–1950, SDP:n toimitsijana 1950–1951, Kiljavan ammattiyhdistysopiston tilapäisenä tietopuolisten aineiden opettajana 1951–1955 ja Talouspoliittisen suunnittelutoimiston tilapäisenä apulaispäällikkönä vuonna 1956.
Pitsingin poliittinen ura lähti nousuun hänen työskennellessään pääministeri K.-A. Fagerholmin sihteerinä vuosina 1956–1957 ja SDP:n puoluesihteerinä vuosina 1957–1966. Pitsinki valittiin eduskuntaan vuoden 1958 vaaleissa Uudenmaan läänin vaalipiiristä ja jatkokausille Helsingin kaupungin vaalipiiristä vuosien 1962 ja 1966 vaaleissa. Hän oli valitsijamiehenä vuosien 1962 ja 1968 presidentinvaaleissa.
Eduskunnasta Pitsinki siirtyi Uudenmaan läänin maaherran virkaan, jossa hän toimi vuosina 1966–1982. Presidentti Mauno Koivisto erotti Pitsingin maaherran virasta yleisen edun vuoksi vuonna 1982. Syynä olivat Uudenmaan läänin huonot henkilösuhteet. Pitsinki jatkoi poliittista toimintaansa Kansalaisvallan liiton puheenjohtajana. Puolue jäi ilman kansanedustajia vuosien 1979 ja 1983 vaaleissa, ja se poistettiin puoluerekisteristä joulukuussa 1983.
Pitsingillä oli ensimmäisestä avioliitostaan (1950–1988) kaksi poikaa.
Luettelo Käärmeenkantajan tähdistön tähdistä
Luettelo Käärmeenkantajan tähdistön tähdistä
Jaksollinen desimaaliluku
Jaksollinen desimaaliluku on desimaaliluku, jonka desimaaleissa toistuu jokin numero tai numerosarja äärettömän monta kertaa peräkkäin. Jokainen jaksollinen luku on rationaaliluku. Jaksollista desimaalilukua merkitään vetämällä viiva toistuvan numeron tai numerosarjan yläpuolelle.Kun supistettu murtoluku "p/q" muunnetaan desimaaliluvuksi, saadaan päättyvä desimaali­luku vain, jos nimittäjä "q" ei ole jaollinen muulla alku­luvulla kuin 2 ja 5. Muussa tapauksessa saadaan aina päättymätön jaksollinen desimaali­luku, jossa jakson pituus voi olla enintään "q - 1" numeroa. Niinpä esimerkiksi 
missä jakson pituus on kuusi numeroa. Jakso saattaa kuitenkin olla myös tätä lyhyempi, jolloin sen pituus on jokin "q-1":n tekijä. Niinpä esimerkiksi
Jos nimittäjä on jaollinen 2:lla tai 5:llä, jakso ei ala välittömästi desimaalipilkun jälkeen vaan myöhemmin, esimerkiksi
Jaksollinen desimaaliluku, jossa jakso alkaa välittömästi desimaalipilkun jälkeen, voidaan muuntaa murtoluvuksi jakamalla jakso luvulla, jossa on yhtä monta yhdeksikköä kuin jaksossa on numeroita. Näin saatu murtoluku supistetaan, jos mahdollista. Esimerkiksi 
sillä murtoluku 153846/999999 voidaan supistaa tekijällä 76923, jolloin saadaan 2/13.
Jos jakso ei ala välittömästi desimaali­pilkun jälkeen, luku kerrotaan sopivalla kymmenen potenssilla ja lopuksi jaetaan samalla luvulla. Esimerkiksi:
formula_12
Luettelo Leijonan tähdistön tähdistä
Luettelo Leijonan tähdistön tähdistä.
Taulukon sarakkeissa käytetyt lyhenteet:
Luettelo Lohikäärmeen tähdistön tähdistä
Luettelo Lohikäärmeen tähdistön tähdistä:
Taulukon sarakkeissa käytetyt lyhenteet:
Tony Granato
Tony Granato (s. 25. heinäkuuta 1964 Downers Grove, Illinois, Yhdysvallat) on yhdysvaltalainen jääkiekkovalmentaja ja pelaajauransa lopettanut ammattilaisjääkiekkoilija.
Granato aloitti uransa yliopistosarjassa Wisconsin yliopistossa. New York Rangers valitsi hänet numerolla 125 . Hän pelasi uransa aikana New York Rangersissa, Los Angeles Kingsissä ja San Jose Sharksissa. 1994 hän sai NHL:n seitsemänneksi pisimmän (vuoteen 2005 asti) pelikiellon, 15 ottelua, huidottuaan Chicagon Neil Wilkinsonia päähän.
Pitkän uransa Granato lopetti 2002, ja toimi sen jälkeen Colorado Avalanchen päävalmentajana kolme kautta. Kaudella 2003–2004 Granaton joukkueessa pelasi mm. Teemu Selänne, joka ei saanut Granatolta juurikaan luottoa. Granato peluutti Selännetta kolmosketjussa rikkovassa roolissa ja oli julkisesti tyytymätön Selänteen suorituksiin.
Hän oli on Coloradon apulaisvalmentaja 2002–2008, ennen kuin hänen ilmoitettiin siirtyvän takaisin päävalmentajaksi toukokuussa 2008 korvaamaan tehtävänsä jättänyttä Joel Quennevillea. Granato ei valmentanut Coloradossa kuin kauden 2008–2009. Colorado sijoittui Läntisen konferenssin viimeiseksi. Kauden jälkeen Granato sai potkut usean muun valmentajan kanssa. Pittsburgh Penguins nimesi hänet apulaisvalmentajaksi elokuussa 2009.
Naisjääkiekkoilija Cammi Granato on hänen siskonsa, ja entinen NHL-pelaaja Ray Ferraro on hänen lankonsa.
Sena Jurinac
Sena, oikealta nimeltään Srebrenka Jurinac (24. lokakuuta 1921 – 22. helmikuuta 2011) oli sopraano.
Jurinac syntyi Bosnian alueella. Hänen isänsä oli kroatialainen tohtori ja äitinsä Wienistä. Jurinacin musiikilliset lahjat tulivat ilmi nuorella iällä, ja hän pääsi opiskelemaan Zagrebin musiikkiakatemiaan.
Jurinac teki oopperadebyyttinsä "La bohèmen" Mimìn roolissa Zagrebissa vuonna 1942. Hän sai vuonna 1944 kiinnityksen Wienin valtionoopperaan. Hän vetäytyi oopperalaulajan uraltaan marraskuussa 1982 Wienissä tehdyn esityksen jälkeen, mutta jatkoi resitaalien pitämistä.
Luettelo Lyyran tähdistön tähdistä
Luettelo Lyyran tähdistön tähdistä
Intialainen tanssi
Intialainen tanssi on yleisnimitys kaikille Intian niemimaalla, nykyisen Intian alueella, harjoitetuille tanssimuodoille. Se pohjautuu vuosituhantisiin perinteisiin ja jakautuu lukuisiin eri tyylilajeihin, joista osa on niin sanottuja klassisia eli taidetansseja ja osa kansantansseja. Intialaisille tanssityyleille ominaisia ovat muun muassa kurinalaisuus, monimutkaiset säännöt ja rytmiikka, jotka liittyvät läheisesti intialaisen musiikin muotoihin. Intialainen tanssi on tyypillisesti myös tarinoita kertovaa tanssitaidetta, jossa erilaisilla ilmeillä ja käsieleillä, mudrilla, ilmaistaan muun muassa tarinoita hindulaisista jumalista.
Intian klassiset tanssiperinteet jaotellaan kahteen pääluokkaan; Hindustani- ja Karnataka-tyyleihin. Tanssin tekniikkaa kutsutaan nimellä Nritta. Klassisiin tansseihin kuuluu tärkeänä myös ilmaisu, eli Abhinaya. Moniin intialaisiin tanssityyleihin kuuluu myös Navarasas eli yhdeksän tunnetilaa, jotka ilmaistaan monin elein muun muassa kasvojen ilmeillä.
Klassisen intialaisen tanssin pääsuuntaukset ja keskeiset esiintymisalueet ovat:Intiassa hyväksytään klassisiksi tanssiperinteiksi vain kahdeksan ensin mainittua. Yakshagana on kansanomainen tanssiteatterimuoto, joka sisältää klassista tanssia.
Intian niemimaan lukuisat kansat ja heimot ovat kukin kehittäneet omia kansantanssin tyylilajeja, jotka vaihtelevat jopa kylästä toiseen. Tanssit voidaan jaotella esimerkiksi käyttötarkoituksen mukaan. Intiassa esiintyy esimerkiksi useita erilaisia heimotansseja, sadonkorjuutansseja, parantavia tansseja, jopa eri ammattikuntien omia tansseja, esimerkiksi maitomiesten tanssit, nahkatyöläisten tanssit ja pesijöiden tanssit. On myös karjankasvattajien ja kalastajien omia tansseja, tai esimerkiksi sotaisia pääkallonmetsästystansseja, lukuisista uskonnollisista tansseista puhumattakaan. Jotkut tansseista ovat tanssiteatteria, kuten esimerkiksi Karnatakassa esiintyvä Yakshagana. Rajasthanin Mustalaisilla on oma mustalaistanssiperinteensä, joka on yhteydessä perinteisiin muusikon ja tanssijan sekä käärmeenlumoojan ammatteihin.
Joitakin Intian niemimaalla esiintyviä kansantansseja ja muita kansanomaisia tanssityylilajeja:Nykyaikaisista tyylilajeista tärkeimpiä ovat muun muassa länsimaissa paljon huomiota saaneet intialaisten elokuvien Bollywood-tanssit.
Luettelo Maljan tähdistön tähdistä
Luettelo Maljan tähdistön tähdistä
Taulukon sarakkeissa käytetyt lyhenteet:
Anna-Lisa Jakobsson
Eva Anna-Lisa Jakobsson (s. 30. heinäkuuta 1956 Oravainen) on suomalainen oopperalaulaja (mezzosopraano). Hän sai vuonna 1993 kiinnityksen Suomen Kansallisoopperaan.
Jakobsson suoritti filosofian maisterin tutkinnon Åbo Akademissa vuonna 1986 pääaineenaan historia. Hän opiskeli Länsi-Berliinissä (Hochschule der Künste) 1984–1986 ja Sibelius-Akatemiassa ja valmistui musiikin maisteriksi 1989. Hän on julkaissut useita oopperalevytyksiä. Hänellä on ollut rooleja mm. Giuseppe Verdin, Richard Straussin, Richard Wagnerin, Georges Bizet'n, Pjotr Tšaikovskin, Giacomo Puccinin, Umberto Giordanon, Leoš Janáčekin, Benjamin Brittenin ja Aulis Sallisen oopperoissa.
Luettelo Nuolen tähdistön tähdistä
Luettelo Nuolen tähtikuvion tähdistä
Taulukon sarakkeissa käytetyt lyhenteet:
Richard Paul
Richard Paul (6. kesäkuuta 1940 – 25. joulukuuta 1998) oli yhdysvaltalainen näyttelijä. Paul syntyi Los Angelesissa, Kaliforniassa. Paul muistetaan muun muassa tv-sarjoista Murhasta tuli totta ja Lemmenlaiva.
Grand Wizard Theodore
Grand Wizard Theodore (s. 5. maaliskuuta 1963 Bronx, New York), usein myös GrandWizzard Theodore, oikealta nimeltään Theodore Livingston, on yhdysvaltalainen hip hop -DJ. Häntä pidetään yleisesti levylautastekniikka skrätsäyksen kehittäjänä (joskin myös tunnettu DJ Grandmaster Flash mainitaan toisinaan samassa yhteydessä).
Theodore sanoo, että musiikki oli usein läsnä hänen lapsuudenkodissaan. Hänen veljensä "Mean Jean" oli DJ ja alkoi opettaa häntä jo ennen kuin Theodore oli edes teini-ikäinen. Myös Grandmaster Flash opetti häntä. Itse skrätsäyksen Theodore sanoo keksineensä 1970-luvun puolivälissä puolittain vahingossa: Hän soitti levyjä kotonaan liian kovalla äänenvoimakkuudella, jolloin hänen äitinsä tuli keskeyttämään hänet, vaatien häntä lopettamaan. Tuolloin Theodore oli ajatuksissaan tullut liikutelleeksi vinyyliä neulan ollessa edelleen levyn pinnassa. Hän huomasi, että syntyvä ääni oli mielenkiintoinen.
Theodoren sanotaan kehittäneen ja hioneen myös monia muita DJ-tekniikoita, muun muassa "neulan tiputtamisen" ().
Anna-Kristiina Kaappola
Anna-Kristiina Kaappola (s. 17. helmikuuta 1965 Oulu) on suomalainen sopraano.
Kaappola on musiikin maisteri Sibelius-Akatemiasta. Hän sai vuonna 1997 kiinnityksen Suomen Kansallisoopperaan. Hän on vieraillut mm. Metropolitan-oopperassa, La Scalassa ja Covent Gardenissa. Hän on esiintynyt monesti Savonlinnan oopperajuhlilla, ensimmäistä kertaa vuonna 1992.
Kaappola tunnetaan kansainvälisesti kenties parhaiten Yön kuningattaren roolista Wolfgang Amadeus Mozartin oopperassa "Taikahuilu". Hän sai Suomen Oopperaliiton vuoden oopperasolisti -nimityksen 1995.
Luettelo Oinaan tähdistön tähdistä
Luettelo Oinaan tähdistön tähdistä:
Taulukon sarakkeissa käytetyt lyhenteet:
Siltamäen uimahalli
Siltamäen uimahalli sijaitsee Helsingin Siltamäen ostoskeskuksen luona. Uimahallissa on yksi allas, joka on jaettu 17 metrin pituiseen uimarataan ja muuhun uimiseen. Sen syvin kohta on noin kaksi metriä. Lisäksi hallissa on pienehkö ja matala lastenallas. Uimahallin pesutiloissa on vihtasauna. Siltamäen uimahallissa toimii myös solarium ja kuntosali.
Vuonna 1973 valmistuneen Siltamäen uimahallin ovat suunnitelleet R-H Laakso ja Iiris Ulin, ja sen omistaa Urheiluhallit Oy.
Luettelo Orionin tähdistön tähdistä
Luettelo Orionin tähdistön tähdistä
Taulukon sarakkeissa käytetyt lyhenteet:
Erwin Geschonneck
Erwin Geschonneck (27. joulukuuta 1906 Bartenstein, Itä-Preussi – 12. maaliskuuta 2008 Berliini, Saksa) oli saksalainen näyttelijä.
Geschonneck syntyi Itä-Preussin Bartensteinissa, joka nykyään on Puolan alueella ja nimeltään Bartoszyce. Sieltä hänen perheensä muutti vuonna 1909 Berliiniin. Geschonneckilla oli rooleja muiden muassa elokuvissa "Valesankari" (1956), "Sotaurhot" (1960) ja "Levinin mylly" (1980).
Geschonneck liittyi Saksan kommunistipuolueeseen vuonna 1929. Natsien noustua valtaan hän pakeni Puolaan, Latviaan ja Tšekkoslovakiaan. Hän joutui pidätetyksi Prahassa vuonna 1938 ja päätyi keskitysleirille. Tuleva näyttelijä evakuoitiin, mutta Neuengammen keskitysleiriläisiä hakemaan tullut "Cap Arcona" upposi huhtikuussa 1945, ja Geschonneck oli yksi harvoista onnettomuusalukselta selvinneistä.
Geschonneckille myönnettiin Itä-Saksan kansallispalkinto neljästi (1954, 1960, 1961 ja 1968). Hänet äänestettiin vuonna 1992 "Film und Fernsehen" -lehdessä kaikkien aikojen parhaaksi itäsaksalaiseksi näyttelijäksi. Hänestä tehtiin vuonna 1976 "Vaterländischer Verdienstordenin" ja vuonna 1981 "Karl-Marx-Ordenin" jäsen.
Geschonneck oli viidesti naimisissa. Hänellä oli kaksi poikaa ja tytär. Hän saavutti joulukuussa 2006 sadan vuoden iän.
Luettelo Pegasuksen tähdistön tähdistä
Luettelo Pegasuksen tähdistön tähdistä
Luettelo Perseuksen tähdistön tähdistä
Luettelo Perseuksen tähtikuvion tähdistä:
Taulukon sarakkeissa käytetyt lyhenteet:
Luettelo Peräkeulan tähdistön tähdistä
Luettelo Peräkeulan tähtikuvion tähdistä:
Taulukon sarakkeissa käytetyt lyhenteet:
Luettelo Pienen hevosen tähdistön tähdistä
Luettelo Pienen hevosen tähtikuvion tähdistä
TT-Line
TT-Line on saksalainen laivayhtiö. Yhtiön pääpaikka on Lyypekissä. TT-Line liikennöi eteläisellä Itämerellä, linjoilla Trelleborg–Rostock ja Trelleborg–Travemünde. Liikenne Trelleborgin ja Travemünden välillä alkoi vuonna 1962. Rostock–Trelleborg -reitti tuli mukaan vuonna 1992 ja vuoteen 1997 saakka linjaa markkinoitiin nimellä TR-Line. Vuonna 1978 TT-Line hankki 50 %:n osuuden Olau Linestä. Seuraavana vuonna TT-Line osti loputkin Olau Linestä. Olau Linen liikenne loppui vuonna 1994.
Luettelo Pienen karhun tähdistön tähdistä
Luettelo Pienen karhun tähdistön tähdistä:
Taulukon sarakkeissa käytetyt lyhenteet:
Luettelo Pienen koiran tähdistön tähdistä
Luettelo Pienen koiran tähdistön tähdistä:
Taulukon sarakkeissa käytetyt lyhenteet:
Moskovan teknillinen valtionyliopisto
Moskovan teknillinen valtionyliopisto () on venäläinen teknillinen valtionyliopisto, joka tunnetaan myös nimellä Bauman-instituutti.
Yliopiston perusti vuonna 1830 nimellä "Keisarillinen ammattikoulu" (Ремесленное училище eli Remeslennoe Uchilische) keisari Nikolai I. Vuonna 1868 se nimettiin uudelleen, ja nimeksi tuli Keisarillinen Moskovan teknillinen koulu. Vuoden 1917 lokakuun vallankumouksen jälkeen se sai nimen "Moskovan ylin teknillinen koulu". Vuonna 1930 yliopistosta irrotettiin useita uusia tutkimusinstituutteja, joista tuli itsenäisiä tutkimuslaitoksia. Tällaisiin kuului muun muassa aerodynamiikan tutkimuslaitos TsAGI. Yliopisto sai 1900-luvun alun kommunistin Nikolai Baumanin mukaan uuden nimen "Baumanin Moskovan mekaaninen ja koneenrakennuksen instituutti". Moskovan ylin teknillinen koulu -nimi tuli uudestaan käyttöön vuonna 1943. Tämä yliopisto tunnettiin Bauman-nimellä muun muassa 1950- ja 1960-lukujen avaruuskilvan aikaan. Viimeisin nimikorjaus tehtiin vuonna 1989.
Koulun rehtorina toimii I. B. Fjodorov. Opetushenkilökuntaa yliopistolla on 3 500 henkilöä. Yliopistossa on 18 000 perustutkinto-opiskelijaa ja 1 000 jatko-opiskelijaa.
Isyystutkimus
Isyystutkimus on oikeusgeneettinen toimenpide, joka tehdään lastenvalvojan tai oikeusistuimen määräyksestä osana isyyden tutkimusta.
Suomessa Isyystutkimuksella pyritään selvittämään, kuka on lapsen biologinen isä. Tutkimus tehdään tuomioistuimen määräyksestä, kun lapsi tai hänen äitinsä on oikeudessa nostanut kanteen isyyden vahvistamiseksi ja isäksi väitetty henkilö ei jostain syystä ole halukas tunnustamaan isyyttään. Vastaavasti myös mies, joka vaatii itselleen lapsen isyyttä, voi vaatia tehtäväksi isyystutkimusta. Myös lastenvalvoja puolestaan voi määrätä isyystutkimuksen tehtäväksi, jos mies vaatii tätä.
Miehellä ei kuitenkaan ole oikeutta vaatia isyystutkimusta, mikäli äiti on avioliitossa toisen miehen kanssa eikä äiti halua miehen tunnustavan isyyttään.
Kuitenkin Unicefin Lapsen oikeuksien sopimuksessa mainitaan, että "Lapsella on lähtökohtaisesti oikeus elää vanhempiensa kanssa, jos hänellä on hyvä ja turvallista olla heidän kanssaan. Vanhemmistaan erossa asuvalla lapsella on oikeus tavata ja pitää säännöllisesti yhteyttä kumpaankin vanhempaansa."
Isyystutkimus tehdään pääsääntöisesti äidistä, lapsesta ja isäksi epäillystä miehestä. Näiltä voidaan myös ottaa tutkimukseen tarvittava verinäyte tahdonvastaisesti. Tarvittaessa tutkimus voidaan tehdä myös kuolleen miehen tai naisen ruumiista otetusta näytteestä tai tämän lapsen isovanhemmista. Isovanhempia ei kuitenkaan voida velvoittaa suostumaan tutkimukseen vastoin tahtoaan. Tutkimuksen suorittaa joko Terveyden ja hyvinvoinnin laitos tai Helsingin yliopiston oikeuslääketieteen laitos.
Isyystesti keksittiin 1960-luvulla kun HLA-tyypittely tuli mahdolliseksi.
Luettelo Pienen leijonan tähdistön tähdistä
Luettelo Pienen leijonan tähdistön tähdistä:
Max Schreck
Max Schreck (11. kesäkuuta 1879 Berliini, Saksa – 26. marraskuuta 1936 München, Saksa) oli saksalainen näyttelijä. Hänen tunnetuin roolinsa on kreivi Orlok elokuvassa "Nosferatu" (1922).
Schreck kouluttautui näyttelijäksi Berliner Staatstheaterissa. Hän meni vuonna 1910 naimisiin näyttelijän Fanny Normannin (1877–1951) kanssa. Ensimmäinen elokuvarooli Schreckillä oli Ludwig Bergerin ohjaamassa elokuvassa "Der Richter von Zalamea" (1920). Hän kuului Max Reinhardtin näyttelijäryhmään, ja Reinhardt myös esitteli hänet "Nosferatun" ohjaajalle F. W. Murnaulle.
Nosferatun jälkeen Schreck jatkoi sekä teatteri- että elokuvanäyttelemistä ja työskenteli muun muassa Bertolt Brechtin, Max Ophülsin ja Karl Valentinin kanssa. Hän kuoli yllättäen 56-vuotiaana sydänkohtaukseen.
Georg Listing
Georg Moritz Hagen Listing (s. 31. maaliskuuta 1987, Halle) on saksalainen muusikko, joka soittaa bassoa saksalaisessa Tokio Hotel -poprockyhtyeessä. Listing asuu Magdeburgissa. Hän liittyi yhtyeeseen vuonna 2001, samaan aikaan kuin rumpali Gustav Schäfer. Hän päätyi musiikin pariin kahden hänen ystävänsä pyydettyä hänet mukaan kellaribändiin, joka kuivui kokoon lähes saman tien. Ennen muusikonuraansa Listing suunnitteli jatkavansa psykologian opiskelua.
Luettelo Pohjan kruunun tähdistön tähdistä
Luettelo Pohjan kruunun tähtikuvion tähdistä:
Ruggiero Ricci
Ruggiero Ricci (24. heinäkuuta 1918 San Francisco, Kalifornia – 6. elokuuta 2012 Palm Springs, California) oli yhdysvaltalainen viulisti. Hän oli italialaisten maahanmuuttajavanhempien poika, ja hän suoritti ensimmäisen julkisen esiintymisensä kymmenvuotiaana. Hän esitti silloin Henryk Wieniawskin ja Henri Vieuxtempsin musiikkia.
Ricci soitti jo 11-vuotiaana Felix Mendelssohnin viulukonserton, ja pian hän teki debyyttinsä Carnegie Hallissa. 1930-luvulla hän opiskeli Berliinissä Georg Kulenkampffin johdolla.
Ricci palveli Yhdysvaltain armeijassa vuosina 1942–1945. Hän levytti vuonna 1947 kaikki Niccolò Paganinin kaksikymmentäneljä kapriisia, joiden esityksistä hänet tunnetaan yhä. Hän kuului viulistien kansainväliseen eliittiin.
Ricci oli lisäksi maineikas viulunsoiton opettaja. Hän hoiti professuuria Michiganin yliopistossa vuosina 1982–187, ja hänestä tuli vuonna 1989 Salzburgin Mozarteumin vieraileva professori. Ricci vieraili lukuisia kertoja Suomessa vuodesta 1953 alkaen, ja hän kuului Sibelius-viulukilpailun tuomaristoon vuonna 1995.
Nikolai Bauman
Nikolai Ernestovitš Bauman (, , pseudonyymi Grach; 1873–1905), oli Venäjän vallankumouksellisia.
Bauman opiskeli eläinlääkäriksi. Hän alkoi työskennellä Venäjän sosiaalidemokraattisessa puolueessa Pietarissa 1890-luvulla. Hänet pidätettiin ja hän vietti 22 kuukautta Pietari-Paavalin linnoituksessa ja karkotettiin Vjatkan kuvernementtiin. Hän pakeni ulkomaille ja työskenteli "Iskrassa", mutta vieraili usein salaa Venäjällä. Hänet pidätettiin helmikuussa 1902 Voronežissa ja vangittiin Kiovaan, jossa hän pakeni vankilasta kymmenen muun toverinsa kanssa. Hän otti osaa toiseen RSDRP:n puoluekokoukseen ja toiseen vallankumouksellisten kokoukseen Genevessä. Hänet valittiin puolueen Moskovan komiteaan. Hänet pidätettiin uudelleen kesäkuussa 1904 Tagankan vankilaan. Poliittiset vangit vapautettiin lokakuun 1905 manifestilla, mutta tsaarin sotilaat surmasivat Baumanin pian sen jälkeen Moskovassa.
Moskovan teknillinen yliopisto N.E.Bauman on nimetty hänen mukaansa.
Luettelo Sisiliskon tähdistön tähdistä
Luettelo Sisiliskon tähdistön tähdistä:
Andy McDonald
Andy McDonald (s. 25. elokuuta 1977 Strathroy, Ontario, Kanada) on uransa päättänyt kanadalainen jääkiekkoilija, pelipaikaltaan hyökkääjä, joka on nähty sekä laidoilla että keskushyökkääjänä.
McDonald pelasi lapsuutensa juniorisarjoissa ja alemmissa ammattilaissarjoissa, kunnes hän siirtyi varaamattomana Mighty Ducks of Anaheimiin. Ensimmäisen maalinsa hän teki Los Angeles Kingsiä vastaan 3. joulukuuta 2000.
Aivotärähdys vaikeutti McDonaldin ensimmäisiä kausia Anaheimissa. Hän katsoi sivusta, kun Anaheim pelasi mestaruudesta kaudella 2002–2003, häviten kuitenkin seitsemännessä ottelussa.
19. tammikuuta 2007 McDonald pelasi ensimmäisen nsa korvaten loukkaantuneen Detroit Red Wingsin Henrik Zetterbergin. Ottelun taitoharjoituksissa McDonald oli nopein luistelija.
Kaudella 2006–2007 Anaheimin pelatessa toista kertaa Stanley Cupin finaalissa McDonald ei seurannut peliä sivusta, vaan oli yksi joukkueensa tärkeimmistä pelaajista Ducksin voittaessa mestaruuden. Hyökkäysketju Kunitz–McDonald–Selänne teki tasaisesti tehoja. McDonald teki muun muassa finaalisarjassa viisi maalia.
Anaheim myi McDonaldin St. Louis Bluesiin joulukuussa 2007 Doug Weightia, Michal Birneriä ja 7. kierroksen varausvuoroa vuoden vastaan. McDonald ilmoitti lopetavansa uransa 6. kesäkuuta 2013 aivotärähdysten takia.
Kaavain
Kaavain (eli malline, kaavalevy, luotta, sabloni tai sapluuna) on mallilevy, jonka ääriviivojen tai reikien mukaan kappale tai kuvio voidaan tehdä.
Tavallinen kaavaimen käyttötarkoitus on piirtäminen. Nykyisin kaavain on tehty useimmiten muovista; siinä on piirrettävän aiheen (esimerkiksi ruusun) ääriviivat. Asettamalla kaavain paperin päälle sen avulla voidaan piirtää aiheen ääriviivat. Piirtämisen aikana kaavain on pidettävä paikallaan. Jos se lipsuu, piirtovaihe ”menettää tasapainonsa”. Kaavaimella piirto on useimmiten helpompaa kuin piirtäminen mallista.
Silkkipainossa eli serigrafiassa käytetään myös sapluunaa, joka on kiinnitetty seulakankaalle. Sapluuna voidaan valmistaa leikkaamalla tai valottamalla suoraan seulakankaalle siveltyyn emulsioon. Painettaessa painoväri pääsee seulakankaan läpi painopinnalle vain niistä kohdista, joissa sapluunassa on aukko.
Teknisessä piirtämisessä käytettävät kaavaimet sisältävät valmiiksi oikeaan mittakaavaan mitoitettuja reikiä, joiden avulla aikaansaadaan haluttu symboli tai merkki.
Lepuski
Lepuski on ilmaislehti ja asukaslehti, jonka jakelualue kattaa Suur-Leppävaaran. Lehteä julkaisee Leppävaara-seura. Lehden päätoimittaja on Arja Salmi, ja vastaava päätoimittaja Pirjo Toivonen. Lehti ilmestyy myös digitaalisena, ja sen saa tilaamalla maksutta.
Lehti on alkanut ilmestyä 1993, ja sen kustantaja on vaihdellut. Se ilmestyy kolme-neljä kertaa vuodessa.
Viheri
Viheri on järvi Joutsan kunnan alueella Keski-Suomessa. Se on noin kuuden kilometrin pituinen ja enimmillään yli kilometrin levyinen. Järvi on lähes avointa vesialuetta. Siinä on vain muutamia pieniä saaria. Vedenpinnan korkeustaso on 93,8 metriä meren pinnan yläpuolella. Joutsan kunnan keskustaajama sijaitsee Viherin luoteispään länsipuolella.
Viheri on osa Sysmän reittiä. Suontee laskee siihen koillisesta Viherinkosken kautta. Viherillä on kaksi erillistä lasku-uomaa. Yksi on Viherin luoteispään läheltä Joutsansalmeen laskeva Myllynkoski, joka laskee Rautaveteen, joka edelleen laskee Jääsjärveen. Toinen lähtee Viherin kaakkoispäästä ja laskee lyhyen joen ja Retisenlammen kautta Jääsjärven koilliskulmaan.
Luettelo Vaa’an tähdistön tähdistä
Luettelo Vaa'an tähdistön tähdistä:
Pirjo Rusanen
Pirjo Maija Rusanen (s. 18. joulukuuta 1940 Mikkeli) on kauppatieteiden maisteri, HTM-tilintarkastaja, suomalainen kansanedustaja, ministeri sekä Euroopan parlamentin jäsen.
Rusanen toimi kansanedustajana vuosina 1983–1994. Hänet valittiin Mikkelin läänin vaalipiiristä ja hän oli jäsenenä Kokoomuksen eduskuntaryhmässä. Kansanedustajakaudellaan hän oli jäsenenä toisessa lakivaliokunnassa (1983–1984), liikennevaliokunnassa (1983–1984), suuressa valiokunnassa (1983–1986), valtiovarainvaliokunnassa (1991), eduskunnan valitsijamiehissä (1983–1986), eduskunnan palkkavaltuuskunnassa (1983–1990) ja eduskunnan tilintarkastajana (1984–1990).
Ministerinä Rusanen toimi vuodet 1991–1995 ympäristöministeriössä ja hänelle kuuluivat asuntoasiat. Rusanen oli Euroopan parlamentin jäsenenä vuosina 1995–1996, jolloin eduskunta valitsi EU:n parlamentin suomalaisjäsenet ilman vaaleja. Valtiolliseen politiikkaan Rusanen on osallistunut myös toimimalla presidentin valitsijamiehenä vuosina 1982 ja 1988 eli viimeisissä pidetyissä valitsijamiesvaaleissa.
Lisäksi Rusanen on osallistunut paikallispolitiikkaan, sillä hän oli Mikkelin kaupunginvaltuuston jäsen vuosina 1973–1995, josta vuodet 1982–1991 hän toimi valtuuston puheenjohtajana ja vuonna 1981 varapuheenjohtajana. Mikkelin kaupunginhallituksen jäsen hän oli vuosina 1972–1980.
Summer Wine
Summer Wine on yhdysvaltalaisen Lee Hazlewoodin säveltämä ja sanoittama kappale, jonka Hazlewood levytti Suzi Jane Hokomin kanssa vuonna 1966. Tunnetuksi se on tullut Nancy Sinatran ja Lee Hazlewoodin levyttämänä vuotta myöhemmin. Kappaleesta on sittemmin tehty useita cover-versioita. Anna Hanskin esittämä käännösiskelmä kappaleesta tunnetaan nimellä "Kotiviini" ja siihen on suomenkielisen tekstin tehnyt Jukka Alihanka.
Uuno Voutilainen
Uki Uuno Henrik Voutilainen (30. toukokuuta 1922 Kontiolahti – 6. maaliskuuta 2002 Mikkeli) oli SDP:n kansanedustaja vuosina 1962–1979 ja muun muassa talousvaliokunnan puheenjohtaja 1975–1979. Kansanedustajauransa jälkeen Voutilainen oli Mikkelin läänin maaherra vuosina 1979–1989.
Luettelo Valaskalan tähdistön tähdistä
Luettelo Valaskalan tähdistön tähdistä:
Taulukon sarakkeissa käytetyt lyhenteet:
Soittorasia
Soittorasia on pieni jousimekanismilla toimiva koje, joka soittaa tietyn sävelmän. Yleisin käyttötarkoitus lienee lasten nukuttamiseen tarkoitetuissa leluissa, mutta erilaiset soittorasiat ovat melko yleisiä myös koriste-esineinä. Ensimmäiset soittorasiat valmistettiin 1700-luvulla.
Soittorasian pohjalla olevaa tekniikkaa, jossa sylinterissä olevat piikit tallentavat melodian, käytettiin sittemmin kutomakoneissa tallentamaan kuvioita. Tästä kehitettiin edelleen laitteet, joissa ohjelma tallennettiin reikäkorteille.